Krejcir beaam polisie-marteling; Luphondo glo ook aangerandRadovan Krejcir Maandag in die hof. Foto: Werner Beukes / SAPA Die Tsjeggiese voortvlugtende Radovan Krejcir het Maandag tydens sy borgtogaansoek in die Palm Ridge-streekshof in ŉ verklaring beaam dat hy deur polisiebeamptes gemartel is toe hy op 22 November in hegtenis geneem is. Krejcir beweer hy is in ŉ polisievoertuig ingeboender waarna hy na ŉ afgeleë gebied geneem is ná sy inhegtenisneming by sy huis in Bedfordview, Johannesburg. Hy het gesê sy oë is toegebind, en sy hande is vasgeboei. “Hulle het my forseer om te kniel. Hulle het my gemartel deur my te skok en die boeie om my arms is stywer vasgemaak,” lui Krejcir se verklaring. Hy sê ŉ plastieksak is toe oor sy kop getrek. Ná nagenoeg 90 minute se beweerde marteling het hulle glo met Krejcir in die vangwa deur Johannesburg en Sandton se strate gery. Hy is glo eers ses ure nadat hy in hegtenis geneem is, na die polisieselle geneem. Krejcir het gesê hy het aanklagte van aanranding met die doel om ernstig te beseer asook poging tot moord teen die polisiebeamptes aanhangig gemaak. Krejcir, Desai Luphondo en twee beamptes van die Valke, Samuel Modise Maropeng en George Jeff Nthoroane het saam in die hof verskyn. Die mans word aangekla van aanranding, poging tot moord en ontvoering. Die aanklagte hou verband met ŉ voorval in Junie. Intussen het Maropeng (41) en Nthoroane (46) in hul verklaring gesê Krejcir se bewering, dat hulle betrokke is by kriminele misdrywe, is vals. In hul verklarings om hul borgtogaansoek te ondersteun het hulle gesê die bewerings is vals. “Wat hy ook al in sy verklaring oor ons betrokkenheid by kriminele misdrywe gesê het, is onwaar,” het hulle aangevoer. Maropeng en Nthoroane, wat aan die Oos-Randse georganiseerdemisdaad-eenheid verbonde is, is op 26 November in hegtenis geneem. Hulle het aangedui dat hulle borgtog van R5 000 sal kan bekostig. Nthoroane werk al vir die afgelope 18 jaar vir die polisie en Maropeng is al 21 jaar lank ŉ lid van die polisie. Luphondo het in sy borgtogaansoek aangevoer dat die polisie hom by sy huis aangerand het voordat hulle hom in hegtenis geneem het. In ŉ beëdigde verklaring het sy seun beweer dat gewapende polisiebeamptes sy pa aggressief behandel het en hom aangerand het, ten aanskoue van sy familie. Luphondo het ontken dat hy enige misdrywe gepleeg het. Die verhoor duur voort. Lees ook: Krejcir-borgtogverhoor na hoër hof geskuif Krejcir en kie terug in hof Só het hulle om Krejcir geval Krejcir-moordverdagte vrygelaat Agliotti het óók geld geleen by Krejcir Polisieman wat geld by Krejcir leen, het nie bedank – Valke Duitse ‘vriend’ van Krejcir ook vas Krejcir: Valke-hoë vas Foto’s: Krejcir Maandag by die hof Krejcir-saak uitgestel Krejcir moet na hospitaal oorgeplaas word Krejcir-verhoor agter geslote deure; Opod ondersoek “aanranding” Krejcir vertrou glo nie staatsdokter Hof gaan sê oor Krejcir Krejcir-inhegtenisneming ‘n “reuse deurbraak” Krejcir-prokureurs weet nie waar hy aangehou word nie Radovan Krejcir in hegtenis geneem Polisieman van Oos-Rand het Krejcir-lening aangegaan Krejcir se ma loof groot beloning uit Krejcir-werknemer in die hof “Ek vrees vir my lewe” – Krejcir Beeld-fotograaf moes foto’s uitvee Krejcir swyg oor Bedfordview-ontploffing Bom by Krejcir-onderneming eis twee Nóg ‘n Krejcir-vennoot doodgeskiet Krejcir-moordkomplot: Teenstrydighede in bewyse Bedfordview-man by verkeerslig doodgeskiet; Krejcir ontken verbintenis Krejcir-moordkomplot: Beskuldigde in hof Krejcir-uitleweringsverhoor weer uitgestel Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval